
Parlamentul României

Camera Deputaţilor

	Comisia pentru transporturi şi infrastructură


            Bucureşti, 22 mai 2017
            Nr. 4c-26/35/2014
BIROUL PERMANENT
AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea şi completarea Legii nr.265/2008 privind gestionarea siguranţei circulaţiei pe infrastructura rutieră, transmisă Comisiei pentru transporturi și infrastructură pentru dezbatere şi avizare pe fond, cu adresa nr. PLx.178/2013 din 26 februarie 2014 .

PREŞEDINTE,

Lucian Nicolae Bode

Parlamentul României

Camera Deputaţilor
Comisia pentru transporturi şi infrastructură
        Bucureşti, 22 mai 2017
         Nr. 4c-26/35/2014
PLx.178/2013
R A P O R T   

 asupra propunerii legislative pentru modificarea şi completarea Legii nr.265/2008 privind gestionarea siguranţei circulaţiei pe infrastructura rutieră
În conformitate cu prevederile art.95 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu propunerea legislativă pentru modificarea şi completarea Legii nr.265/2008 privind gestionarea siguranţei circulaţiei pe infrastructura rutieră, transmisă cu adresa nr. PLx.178/2013  din 26 februarie 2014, înregistrată cu nr.4c-26/35/2014 din 26 februarie 2014.
Potrivit prevederilor art.75 din Constituţia României, Camera Deputaţilor este Camera Decizională.
Propunerea legislativă a fost respinsă de Senat în ședința din 28 mai 2013.
La întocmirea prezentului raport Comisia a avut în vedere:

· avizul favorabil al Consiliului Legislativ nr.167/18.03.2013;
· avizul negativ al Comisiei pentru învățământ, știință,tineret și sport  nr.29/143/11.06.2013;

· avizul negativ al Comisiei pentru muncă și protecție socială  nr.27/347/13.06.2013;

· punctul de vedere negativ al Guvernului nr.871/MRP/24.02.2017.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 9 mai 2017.
La lucrările comisiei au fost prezenţi  17 deputaţi, din totalul de 18 membri ai Comisiei.

    Propunerea legislativă are ca obiect de reglementare preluarea atributului de inspecție pentru siguranța rutieră de către Autoritatea Rutieră Română, inspectorii de siguranță rutieră devenind angajați ai ARR, din aparatul propriu,în urma obținerii în prealabil a atestatului de inspector de siguranță rutieră. Totodată se dorește includerea profesiilor de auditor de siguranță rutieră, respectiv auditor de evaluare de impact de siguranță rutieră, în rândul profesiilor reglementate care necesită cel puțin 3 ani de studii superioare. 
La dezbaterile comisiei au participat, în calitate de invitaţi, reprezentanți ai Ministerului Transporturilor și ai Autorității Rutiere Române.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, respingerea  propunerii legislative pentru modificarea şi completarea Legii nr.265/2008 privind gestionarea siguranţei circulaţiei pe infrastructura rutieră.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                                      SECRETAR,

                       Lucian Nicolae Bode                                  Marius Bodea
Consilier parlamentar, Monica Gabriela Tudor

Consilier parlamantar, Iulia Ioana Mircea

